Αποτελεσματικότητα της εφαρμογής συσκευών τεχνητού παγκρέατος σε παιδιατρικούς ασθενείς και εφήβους με σακχαρώδη διαβήτη τύπου 1: συστηματική ανασκόπηση και μετα-ανάλυση τυχαιοποιημένων ελεγχόμενων μελετών
Creators: name: Μίχου, Παναγιώτα Γεωργίου
Publisher: name: Aristotle University of Thessaloniki
Year: 2022
Subjects: Σακχαρώδης Διαβήτης
Έφηβοι
Συσκευές Τεχνητού Παγκρέατος
Diabetes Mellitus
Adolescents
Artificial Pancreas

description: Η θεραπεία για τα άτομα με σακχαρώδη διαβήτη (ΣΔ) τύπου 1 είναι η κατάλληλη χορήγηση ινσουλίνης. Τα τελευταία χρόνια, οι τεχνολογικές εξελίξεις οδήγησαν στην ανάπτυξη συστημάτων τεχνητού παγκρέατος (APDS), με στόχο τη βέλτιστη ποιότητα ζωής των ασθενών με ΣΔ τύπου 1. Ο σκοπός της μελέτης μας ήταν να παρουσιάσουμε μια συστηματική ανασκόπηση και μετα-ανάλυση, παρέχοντας μια περίληψη της τρέχουσας βιβλιογραφίας σχετικά με την αποτελεσματικότητα των APDS σε παιδιά και εφήβους με ΣΔ τύπου 1. Αρχικά πραγματοποιήσαμε συστηματική αναζήτηση της βιβλιογραφίας για τυχαιοποιημένες ελεγχόμενες μελέτες (RCTs) έως τις 8 Αυγούστου 2022, διερευνώντας την αποτελεσματικότητα των APDS στη διαχείριση ασθενών παιδικής και εφηβικής ηλικίας με ΣΔ τύπου 1. Οι μέσες διαφορές (MD) με τις Τυπικές Αποκλίσεις (SD) χρησιμοποιήθηκαν για τον υπολογισμό των συνεχών μεταβλητών. Επίσης, πραγματοποιήσαμε εκ των προτέρων αναλύσεις υποομάδων και ευαισθησίας με βάση διαφορετικές ρυθμίσεις, μεθόδους και τύπους APDS για να διερευνήσουμε την πραγματική επίδρασή τους. Στη συνέχεια παρουσιάσαμε τα αποτελέσματά μας. Συνολικά, 26 RCTs με 915 παιδιά και εφήβους με ΣΔ τύπου 1 συμπεριλήφθηκαν στη μετα-ανάλυση. Οι συσκευές APDS έδειξαν στατιστικά σημαντικές διαφορές στα κύρια καταληκτικά σημεία, όπως το ποσοστό του χρόνου στο TIR (3.9-10 mmol/L) (95% CI, 9.55 έως 16.28, p&lt;0.00001), το ποσοστό του χρόνου σε υπογλυκαιμία (&lt;3.9 mmol/L) (95% CI, -1.36 έως -0.28,• p=0.003) και η μέση τιμή του ποσοστού της HbA1C (95% CI, -0.49 έως 0.13,• p=0.0007) σε σύγκριση με την ομάδα ελέγχου. Συμπερασματικά, σύμφωνα με τα δεδομένα αυτής της μετα-ανάλυσης, τα APDS είναι ανώτερα από τις προηγούμενες μεθόδους χορήγησης ινσουλίνης. Οι αναλύσεις ευαισθησίας μας έδειξαν ότι με την κατάλληλη εκπαίδευση, οι παιδικοί και εφηβικοί ασθενείς με ΣΔ τύπου 1 μπορούν να χρησιμοποιούν συσκευές APDS ακολουθώντας τις καθημερινές τους δραστηριότητες. Θα πρέπει να διεξαχθούν περισσότερες RCTs που να εξετάζουν την επίδραση των APDS στην υπογλυκαιμία κατά τη διάρκεια της νύκτας, υπό συνθήκες ελεύθερης διαβίωσης και μελέτες που να εξετάζουν την επίδραση των διορμονικών μοντέλων APDS. Τέλος, οι μελλοντικές μελέτες θα πρέπει να επικεντρωθούν στην επίδραση των APDS στην ποιότητα ζωής
description: Insulin administration is the treatment of choice for people with type 1 diabetes mellitus (T1D). In recent years, technological improvements have led to the development of artificial pancreas systems (APDS), aiming to optimize the quality of life of patients with type 1 DM. The aim of our study was to present a systematic review and meta-analysis, providing a summary of the current literature about the efficacy of APDS in children and adolescents with T1D. We first conducted a systematic literature search for randomized controlled trials (RCTs) till August 8th, 2022, investigating the efficacy of AP in the management of non-adults (&lt;21 years of age) with T1D. Mean differences (MD) with Standard Deviations (SD) were used to calculate continuous outcomes. We, also, conducted a priori subgroup and sensitivity analyses based on different settings, methods and types of AP devices to explore their effect. Then we presented our results. In total, 26 RCTs with 915 children and adolescents with T1D were included in the meta-analysis. AP devices revealed statistically significant differences in the main outcomes, such as the proportion of time in the target glucose range (3.9-10 mmol/L) (95% CI, 9.55 to 16.28; p&lt;0.00001), the proportion of time in hypoglycemia (&lt;3.9 mmol/L) (95% CI, -1.36 to -0.28; p=0.003) and mean proportion of HbA1C (95% CI, -0.49 to 0.13; p=0.0007) compared to control group. In conclusion, according to the data of this meta-analysis, AP is superior to past insulin delivery methods. Our sensitivity analyses showed that with proper education, non-adult patients with T1D can use AP devices following their daily activities. More RCTs examining the effect of AP on nocturnal hypoglycemia, under free-living settings and studies examining the effect of dual-hormone AP should be conducted. Future studies should focus on the effect of AP on quality of life